kardosdrur/scandi-wiki huggingface dataset:
Position

En position er det sted, hvor noget befinder sig. Bruges især om geografisk sted på jordkuglen og andre tilnærmelsesvis sfæriske objekter.

På jordoverfladen (og på solen, planeter og måner) angives positionen ved to buemålskoordinater angivet i passende enheder. For positioner på jordkuglen benævnes koordinaterne bredde og længde og disse angives oftest i grader og minutter nord eller syd for ækvator henholdsvis øst eller vest for Greenwich meridianen. En position angives altid i forhold til et datum, og for geografiske positioner er WGS-84 datum ofte benyttet.

Eksempler på positionen af Peterskirken i Rom, angivet i forskellige buemålsformater samt UTM:

På himmelkuglen benævnes et steds koordinater med deklination og rektascension og angives ofte i henholdsvis grader henholdsvis timer, minutter og sekunder.

Navigation
Südost Autobahn

Südost Autobahn er en betegnelse for motorvej A3 i Østrig, der forløber fra Südautobahn A2 syd for Wien til Eisenstadt, hvor den slutter sig til Schnellstraße S31. Den har en samlet længde på 38 kilometer. Motorvejen er planlagt forlænget til den ungarske grænse ved Klingenbach. Anlægsperioden forventes af være 2013 til 2016.

Oprindelig skulle Südost Autobahn ved Wien krydse S1 og knytte sig videre til Südosttangente A23 ved Simmering og derfra føre helt ind til Wien. På grund af protester fra miljøaktivister blev A3 dog bygget til det nuværende tilknytningspunkt på Südautobahn A2. Nummereringerne af afkørslerne i Burgenland viser tegn på denne ændrede linjeføring, da numrene ved grænsen til Niederösterreich springer fra afkørsel nr. 13 til afkørsel nr. 30.

Referencer 

Veje i Østrig
Ost Autobahn

Ost Autobahn er en betegnelse for motorvej A4 i Østrig, der forløber fra Wien til den ungarske grænse ved Nickelsdorf. Den videreføres i Ungarn som motorvej M1. Motorvejen, der er 66 kilometer lang, indgår i europavejsnettet med nummer E60

Motorvejen er en vigtig forbindelse til Wiens lufthavn (Flughafen Wien-Schwechat) samt til Neusiedler See, der er et populært ferie- og udflugtmål for wienerne.

Endvidere er motorvejens betydning vokset, efter at man i 2006 indviede forbindelsen til S1 øst for Wien, hvilket har skabt forbindelse til Südautobahn A2 mod syd og Wiener Außenring Autobahn A21 med vest. Den forventede trafikstigning ved denne udbygning har betydet, at man pr. 29. maj 2007 har udvidet Ost Autobahn til seks spor omkring lufthavnen. Endvidere indviede man den 20. november 2007 forbindelse til Nordostautobahn A6 med forbindelse til Bratislava.

Donauufer Autobahn A22 planlægges forlænget et knudepunkt ved Ostautobahn lige øst for Wien.

Veje i Østrig
J2000

J2000 er den almindeligt brugte korte betegnelse for "epoke J2000.0", som er den 1. januar 2000, middag TT (Terrestrisk Tid). Dette er starten på den julianske dag JD2451545.0, og tidspunktet er det samme som kl. 11:58:55.816 UTC.

Ved angivelse af positioner på himmelkuglen skal der kalibreres i forhold til forårspunktets (equinox') position. Forårspunktet er valgt som nulpunkt i flere af himmelrummets koordinatsystemer, idet det danner udgangspunkt for angivelse af ekliptisk længde i det ekliptiske koordinatsystem og for angivelse af rektascension i det ækvatoriale koordinatsystem.

Eftersom punktet hele tiden flytter sig, er det nødvendigt at angive, hvilken epoke, en position er angivet for.

Epoke er den dato, man bruger til at korrigere for stjerners egenbevægelse.
"Equinox" er betegnelse for den dato, man bruger til at korrigere for præcessionen.

Tid i astronomi
Himmelmekanik

vi:Kỷ nguyên (thiên văn học)#Năm Julius và J2000
Store Magellanske Sky

Den Store Magellanske Sky ( eller LMC) er en aflang-oval dværggalakse i stjernebilledet Dorado (Guldfisken). Afstanden fra Solen til den Store Magellanske Skys midte er ca. 50.000 parsec, dvs. ca. 160.000 lysår.

Skyen kredser (vistnok) om vor egen galakse Mælkevejen og vil muligvis langsomt blive opslugt af denne. Vistnok og muligvis, fordi banens præcise form ikke er afklaret. Nogle observationer tyder på, at den har sit første møde med Mælkevejen, at dens bane er hyperbolsk og at LMC vil fortsætte sin rejse gennem universet bort fra Mælkevejen.

Stjernerne i den Store Magellanske Sky har en lav metallicitet i forhold til 3. generationsstjerner som Solen, nemlig Z = 0,006.

LMC ses tydeligt med det blotte øje på den sydlige himmelhalvkugle. Navnet har den fået, fordi den i udseende (om natten) minder meget om en ganske lille, almindelig sky, som de ses på daghimmelen.

Den Store Magellanske Skys J2000 position er Rektascension (RA) 5h 23m 36.00s deklination (DE) -69° 45' 00.0. Dens udstrækning er 550.0' x 170.0' og dens samlede tilsyneladende visuelle lysstyrke (mV) er 0,40, mens dens overfladeklarhed er mV 14,1.

Den Store Magellanske Sky er kendt for, at den klareste supernova siden 1604, nemlig SN1987A, i 1987 blussede op i denne galakse.

I en vinkelafstand af ca. 22° fra Den Store Magellanske Sky findes Den Lille Magellanske Sky.

Referencer

Eksterne henvisninger 

Den lokale galaksegruppe
Individuelle galakser
Visuel

Visuel betyder "noget man kan se med øjnene"; i udvidet forstand tilføjes "uden hjælpemidler".

Som astronomisk fagudtryk betegner visuel (i forbindelse med fx lysstyrke eller størrelsesklasse), mængden af lys målt indenfor bølgelængder på mellem ca. 400 og 700 nm (nanometer)= mellem 4.000 og 7.000 Ångstrøm.

Astronomi
Astrofysik
Fysik
Fagudtryk
Luminositet

Luminositet er et fagudtryk, som benyttes indenfor fx astronomi og astrofysik. Det betyder "lysstyrke".

Fagudtryk
Fysisk størrelse
Bolometrisk

Bolometrisk betegner, at en mængde "lys" – elektromagnetisk stråling – fra et legeme (typisk en stjerne), måles i alle de bølgelængder, som det er muligt at måle.
Altså ikke blot synligt lys, men stråling spændende fra ekstremt kortbølget Röntgenstråling til meget langbølget infrarød – til tider endda helt ind i radiospektret.

Eftersom man med en bolometrisk måling stræber efter at måle legemets totale energiudstråling, er radio-området normalt ikke særlig interessant, da den mængde elektromagnetisk stråling en stjerne normalt udsender i radiofrekvenserne kun bidrager overmåde lidt til den samlede energi.

En stjernes bolometriske lysstyrke kan ved hjælp af korrektionstabeller beregnes ud fra stjernens visuelle lysstyrke og dens spektrum.

Fagudtryk
Naturvidenskab
Astronomi
Astrofysik
Korrektionstabel

En korrektionstabel er en fortegnelse – en liste – over værdier, som skal lægges til eller trækkes fra en kendt værdi.

Et eksempel kunne være, at man kender en persons vægt i påklædt tilstand og ønsker at finde personens vægt uden tøj.
Ved hjælp af en tabel, som angiver, hvor meget forskellige beklædningsgenstande (undertøj, sokker, benklæder, skjorte, sko, osv.) vejer, kan man så med god præcision beregne vægten i afklædt tilstand.

Fagudtryk
Informationskataloger
Visuel lysstyrke

Visuel lysstyrke betegner den del af lysstyrken for et lysende legeme, som kan opfattes med øjnene uden hjælpemidler.

Visuel lysstyrke for et menneske (som er det vi normalt regner med) er summen af lysstyrke inden for bølgelængdeområdet ca. 400 til ca. 700 nm (nanometer).

En honningbi, derimod, kan se ultraviolet lys, og – hvis den tænkte over den slags emner – ville den have en ganske anden opfattelse af visuel lysstyrke.

Fagudtryk
La Liga 2007-08

La Liga 2007-08 var den 77. sæson siden oprettelsen af ligaen. Den fandt sted fra den 25. august 2007 til den 18. maj 2008. Real Madrid vandt mesterskabet for andet år i træk. Dermed kvalificerede holdet sig sammen med andenpladsen Villarreal til UEFA Champions League 2008-09, mens tredje- og fjerdepladsen FC Barcelona og Atlético Madrid kom kvalifikation til samme turnering. Sevilla og Racing Santander kvalificerede sig til UEFA Cuppen. Real Zaragoza, Real Murcia og Levante UD rykkede med de tre laveste placeringer ned i Segunda División.

Stillingen

Topscorere

Eksterne henvisninger 
 Officiel hjemmeside

Fodboldsæson 2007-08
Nord Autobahn

Nord Autobahn er en betegnelse for motorvej A5 i Østrig. Motorvejen er under anlæg og skal forløbe fra Wien til den tjekkiske grænse og videre til Brünn (Brno). Motorvejen bliver 57,5 kilometer lang.

Planerne for en nordgående notorvej har eksisteret i mange år, men først med EU's udvidelse mod øst er anlægget blevet en realitet. Nord Autobahn bliver den vigtigste vejforbindelse i Østrigs nordlige del. Således forventes der på motorvejens centrale del en døgntrafik på ca. 52.000 køretøjer i 2020.

Det første spadestik til Nord Autobahn blev taget den 26. februar 2007 og motorvejen forventes at stå færdig i begyndelsen af 2010.

Nord Autobahn er det første motorvejsbyggeri i Østrig, der gennemføres som offentligt-privat partnerskab. Udover selve anlægget af motorvejen, skal det dannede konsortium Konzessionsgesellschaft Bonaventura også stå for finansiering og drift i de næste tredive år. Anlægget refinansieres gennem kørselsafgifter fra Østrigs etablerede motorvejsafgiftssystem, der administreres af ASFiNAG. Refinansieringsbeløb tildeles efter en refusionsnøgle baseret på bl.a. kvalitet og trafiktal.

De samlede anlægsomkostninger udgør 933 mio. Euro, hvilket inkluderer 4 tunneller, 14 til- og afkørsler, 76 broer, 18 underføringer, 81 kilometer støjværn og to rastepladser.

Veje i Østrig
Nordost Autobahn

Nordost Autobahn er en betegnelse for motorvej A6 i Østrig, der forløber fra Bruck an der Leitha til den slovakiske grænse ved Kittsee. I Slovakiet videreføres motorvejen som D4, der har forbindelse til D2, der fører til Bratislava og Ungarn. Nordost Autobahn er 22 kilometer lang, og anlægsomkostningerne var omkring 146 mio. Euro.

Allerede efter fløjlsrevolutionen i 1989 fremkom der ide om motorvejen, og fra 1995 påbegyndte man planlægningen. I 1997 påbegyndtes et egentligt forprojekt, der førte til den endelige beslutning i 2000. Første spadestik til Nordost Autobahn blev taget den 26. november 2004 ved grænseovergangen Kittsee.

Motorvejen blev åbnet den 20. november 2007.

Veje i Østrig
Berliner Verkehrsbetriebe

Berliner Verkehrsbetriebe (BVG) er et offentligt ejet selskab, der forestår planlægning og drift af størstedelen af den kollektive trafik i den tyske delstat og hovedstad Berlin.

Således driver BVG byens U-Bahn, sporvogne og busser. Samlet befordrer BVG omkring 0,9 mia. passagerer årligt via sine 173 U-Bahn-stationer, 373 sporvognsstoppesteder og 2.611 busstoppesteder. Selskabet ejes 100% af delstaten Berlin og beskæftiger 10.900 ansatte (2010).

Fra 1984–1994 drev BVG i Vestberlin også Berlins forstadsbaner (som i dag ejes af Deutsche Bahn) og 1989–1992 tillige Berlins magnetbane. BVG er en del af Verkehrsverbund Berlin-Brandenburg.

Selskabet blev grundlagt i 1928 på initiativ fra daværende transportbyråd Ernst Reuter, som en sammenslutning af Gesellschaft für elektrische Hoch- und Untergrundbahnen in Berlin (Hochbahngesellschaft), Allgemeine Berliner Omnibus-Actien-Gesellschaft (ABOAG) og Berliner Straßenbahn-Betriebs-GmbH. Selskabet fik sit nuværende navn i 1938. BVG var under Berlins deling kun aktivt i Vestberlin; i 1992 blev selskabet slået sammen med sin pendant i Østberlin, BVB.

Eksterne henvisninger 
 BVG's hjemmeside

Verkehrsbetriebe
Sporveje i Tyskland
Trafikselskaber i Tyskland
Belgien i Eurovision Song Contest

Belgien har deltaget 50 gange siden deres debut i Eurovision Song Contest i 1956. Belgien var med i den første konkurrence i 1956, med sangeren Fud Leclerc og sangerinden Mony Marc, der hver sang 1 sang i konkurrencen.

Belgien har 2 officielle sprog nemlig nederlandsk og fransk. Derfor skiftes de to public service-kanaler fra begge sprogområder i Belgien til at sende en deltager til ESC. RTBF er den vallonske (fransksprogede) TV-station og VRT er den flamske (nederlandsksprogede). Selvom det i dag er tilladt at synge på hvilket som helst sprog, skiftes de 2 stationer stadig om at deltage i ESC.

Belgien er blevet spået vindere flere gange, men har kun vundet 1 gang i 1986 med den kun 13-årige Sandra Kim og sangen J'aime la vie.

Repræsentanter 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point til og fra (1956-2023) 
NOTE: Kun point i finalerne er talt med

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Andelskrone

Andelskronen er et tal, som bestemmer, hvad det maksimalt koster at erhverve et andelsbevis i en andelsboligforening. Ved erhvervelsen af andelsbeviset, har man som udgangspunkt lov til at bo i en af foreningens boliger.

Den maksimale salgspris af den enkelte andel bestemmes som følger: (Andelskronen * Oprindeligt indskud for andelen) + Forbedringer i boligen

Andelskronen varierer i hovedregelen i størrelse på samme måde og efter samme mønster som priserne på det øvrige boligmarked. Der er dog stadig en del andelsboligforeninger, der fastholder en lav andelskrone, der ikke modsvarer markedsprisen. Dette sikrer, at nye købere ikke risikerer at blive teknisk insolvente, i tilfælde af større renoveringsarbejder eller lavere boligvurderinger.

Andelsbolig
Andelsbevis

Et andelsbevis er et juridisk dokument, der fungerer som bevis for en andelshaver.

Andelsbolig 
Andelsbevis giver som udgangspunkt giver ret til at bo i en af andelsforeningens boliger. Andelsforeningen fastsætter en pris for andelsbeviserne, typisk med udgangspunkt i antallet af kvadratmeter. Det er ikke muligt at sælge andelsbeviset til en højere pris end den fastsatte, men i de fleste foreninger er det dog muligt at sælge andelsbeviserne til en lavere pris. Brugen af andelsbeviser har siden 1972 været reguleret gennem Lov om andelsboligforeninger.

Andelsbevægelsen
Jura
Rif

Rif kan referere til flere artikler:

 Rifbjergene – en region i Marokko.
 Rif (ø) – en af de Vestfrisiske Øer i kommunen Dongeradeel i Nederlandene

RIF kan også være en forkortelse for:

 Ravnsbjerg Idrætsforening – en dansk idrætsforening.
 Reading Is Fundamental – en non-profit organisation.
 Ringkjøbing Idrætsforening – en dansk idrætsforening.
 Ringsted Idrætsforening – en dansk idrætsforening.
 Romalt Idrætsforening – en dansk idrætsforening.
 Ruds Vedby Idrætsforening – en dansk idrætsforening.

Se også
 Riff – et musikalsk motiv
Bakterieklorofyl

Bakterieklorofyler er fotosyntetiske pigmenter, som findes i diverse fototrofe bakterier.

Danner ikke ilt 
Bakterieklorofyler minder om klorofyler, som er de primære pigmenter i planter, alger og cyanobakterier. Grupper som indeholder bakterieklorofyl udfører fotosyntese, men producerer ikke oxygen. De bruger bølgelængder af lys, som planter ikke kan absorbere. Forskellige grupper indeholder forskellige typer af bakterieklorofyl:

Den grønne svovlbakterie, Chlorobium tepidum, bruger kun Bakterieklorofyl c som lyshøsterpigment. Bakterieklorofyl c danner hydrogenbindinger mellem pigmenterne, og danner dermed en polymerkæde. Denne kæde vinder sig op i en tætpakket spiral, og skaber dermed et rørformet aggregatsystem, som er meget effektiv til at opfange sollys.

Bakterieklorofyl c absorberer i sin monomerform ved 668 nm, og i sin aggregatform ved 740 nm. Dette rødskifte er karakteristisk for aggregeringen, og gør det muligt vha. spektrofotometri at følge aggregatdannelsen.

Undersøgelser fra 2008 har påvist, at Chlorobium tepidum indeholder vokslipider i chlorosomerne som den eneste kendte fotosyntetiske organisme. Disse vokslipiders funktion er ukendt, men tidlige undersøgelser antyder, at årsagen måske kan findes i tuningen af det absorberede lys' bølgelængde.

Referencer 

Fotosyntese
Mühlkreis Autobahn

Mühlkreis Autobahn er en betegnelse for motorvej A7 i Østrig, der forløber fra West Autobahn A1 ved Linz mod nord til Unterweitersdorf. Den er 26,8 kilometer lang og indgår i europavejsnettet med nummer E55.

Oprindelig var det planlagt, at motorvejen skulle føres til den tjekkiske grænse, hvilket dog ikke blev gennemført. De resterende 35 kilometer til grænsen planlægges nu udbygget som Schnellstraße S10.

Med 100.000 biler gennem Linz er A7 en af de tættest befærdede vejstrækninger i Østrig. For at begrænse støjen for beboerne er motorvejen i 2005 blevet ført gennem to tunneller på hhv. 1.062 og 580 meter længde.

Veje i Østrig
Børge Poscholan Kofod

Børge Poscholan Kofod (født 23. januar 1752 i Mariager, død 11. januar 1839) var en dansk præst.

Børge Kofod var søn af præst Jørgen Kofod (død 1780) og Abigael Margrethe f. Poscholan og kom til verden i Mariager, hvor faderen dengang var kapellan. Han dimitterede fra Frederiksborg i 1770, var derefter fem år hører ved Rønne Skole, tog teologisk embedseksamen i 1778, blev alumne på Elers' Kollegium i 1779 og tog samme år filologisk embedseksamen, hvorefter han straks blev ansat som hører ved vor Frue Skole i København.

I 1782 blev han andenkapellan ved Frue Kirke i København og i 1783 dansk slotspræst. I 1791 blev han dr.theol. fra Göttingens universitet, og i 1798 fik han embede som sognepræst ved Helliggejstes Kirke i København. I 1805 trådte han tilbage som slotspræst. 

Kofod gik for at være ganske lærd, hvilket kan ses af hans tre afhandlinger: Om Musikkens Indflydelse paa Mennesket (1804), Om Slanger (1799) og Om Høskrækker (1802). Desuden er en del af hans prædikener og afhandlinger udgivet. Han var dog ikke specielt anset, men havde ry for hidsighed og lidenskab. Han blev i 1782 gift med Anna Dorothea Birch (1757-1809), datter af mineralinspektør Andreas Birch, og efter hendes død blev han i 1809 gift med Marthe Margrethe Søderberg (1791-1859), datter af brygger H. H. Søderberg.

Kilder 
 Thomas Hansen Erslew: Almindeligt Forfatterlexicon for Kongeriget Danmark med tilhørende Bilande fra 1814.
 F.E. Hundrup: Lærerstanden ved Metropolitanskolen, s. 134 f.
 Historisk Tidsskrift, 4. række, IV, 285 f.

Artikler fra 1. udgave af Dansk biografisk leksikon
Præster fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Slotspræster fra Danmark
Personer fra Mariager
Innkreis Autobahn

Innkreis Autobahn er en betegnelse for motorvej A8 i Østrig, der forløber fra knudepunktet Voralpenkreuz, hvor den møder West Autobahn A1 og Pyhrn Autobahn A9 ved Sattledt til den tyske grænse, hvor den videreføres som A3 mod Nürnberg. Motorvejen indgår i europavejsnettet med numrene E56 og E552.

Første del af Innkreis Autobahn fra Wels til grænsen blev bygget i 1980'erne, mens de sidste 11 kilometer først blev åbnet i 2003 efter mange års diskussion om de miljømæssige konsekvenser ved motorvejen.

Veje i Østrig
Peter Johannes Spang

Peter Johannes Spang (født 30. august 1796 i København, død 14. januar 1846 sammesteds) var en dansk præst.

Spang blev student fra Borgerdydskolen i København 1814. Han tog teologisk embedseksamen 1820 med udmærkelse og levede af at undervise, til han 1825 blev sognepræst for Roslev-Rybjerg menigheder i Viborg Stift, hvorfra han 1830 forflyttedes til Udby-Ørslev på Sjælland. I 1840 blev han residerende kapellan ved Helligaandskirken i København og 1845 sognepræst sammesteds. Spang var en dygtig og anset præst, en begavet prædikant, der samlede en stor menighed i København, og som ved sin alvor og kraft forenet med mildhed og livlighed blev en virkelig sjælesørger for mange. Han deltog med iver i Københavns Præstekonvents forhandlinger. Da konventet 1844 besluttede at udarbejde en ny salmebog, blev han tillige med E.V. Kolthoff medlem af den komité, der var nedsat til at overveje salmebogssagen. Samtidig var han medlem af en anden komité, der androg på en del lempelser i lovgivningen om de gudelige forsamlinger. En samling af hans prædikener og lejlighedstaler udgaves efter hans død.

Kilder 
 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Præster fra Danmark
Danskere i 1800-tallet
Personer fra København
Artikler fra 1. udgave af Dansk biografisk leksikon
Studenter fra Østre Borgerdyd Gymnasium
Kenneth Karskov

Kenneth Karskov (født 18. januar 1975) – også kendt som Kenneth K. – er en dansk journalist med fast tilknytning til Danmarks Radio P4. 

Han er bedst kendt som vært på Musikquizzen, som han har bestyret siden januar 2006. Karskov har været ansat på DR siden 2001 som studievært på DR P3 indtil 31. december 2018, og derefter på DR P4. Han har lavet programmer som Go'morgen P3, Sport på 3'eren, Liga på P3 og Kend Din Klassiker. 

Kenneth Karskov er uddannet B.A. i kinesisk fra Københavns Universitet og taler mandarin kinesisk samt thai. Han har tidligere boet i både Beijing og Xiamen i Kina samt i Bangkok. 

Derudover besidder Karskov stor viden om luftfart og rejser. Han er medstifter af søgemaskinen Viviro.com og forfatter af bloggen Flybranchen.dk med analyser af og kommentarer til dansk og international luftfart. Han er ofte citeret af danske medier, hvor han bliver brugt som ekspert indenfor områderne rejser, flyselskabernes gebyrer og kundernes oplevelse af luftfarten.

Derudover er han flittig freelance skribent indenfor rejsejournalistik, og har skrevet freelance artikler til bl.a. Berlingske, Jyllands-Posten, B.T. og Søndagsavisen.

Referencer 

Journalister fra Danmark
Ansatte i DR
Alumni fra Københavns Universitet
Absorptionsspektrum

Et absorptionsspektrum er et astronomisk fænomen. Et absorptionsspektrum opstår når spektret fra et himmellegeme absorberes gennem en gassky, spektret ligner det kontinuerte spektrum fra det observerede himmellegeme, men med manglende linjer (absorptionslinjer) fra de lys bølgelængder som gasskyen absorberer. Absorptionsspektre opstår da stofferne i en gassky absorberer lys med meget specifikke bølgelængder, afhængig af hvilke stoffer gasskyen består af.

Se også 
Kontinuert spektrum
Emissionsspektrum

Eksterne henvisninger 
Absorpsjonsspektrum. I Store norske leksikon. Hentet 13. september 2018

Kilder 

Astronomi

bs:Apsorpciona_spektroskopija#Apsorpcioni_spektar
hr:Apsorpcijska_spektroskopija#Apsorpcioni_spektar
Marie af Orléans

Marie af Orléans kan henvise til

 Marie af Orléans (1813-1839), hertuginde af Württemberg. Fransk prinsse født på Sicilien.
 Prinsesse Marie af Orléans (1865-1909), hustru til Prins Valdemar af Danmark
Slotsholmskanalen

Slotsholmskanalen er benævnelsen for den del af kanalsystemet omkring Slotsholmen, der afgrænses af broerne Stormbroen og Christian IV's Bro, idet den øvrige del af kanalsystemet fra Bryghusbroen til Stormbroen benævnes Frederiksholms Kanal.

Se også 

 Broerne til Slotsholmen

Kanaler i Danmark
Gader i Indre By (København)